Organización Hidrografica Internacional

A Organización Hidrografica Internacional (en anglés:International Hydrographic Organization, en francés:Organisation hydrographique internationale) ye una organización intergubernamental consultativa y tecnica d'hidrografía, establida por un alcuerdo sinyau en Mónegue o 3 de mayo de 1967 que dentró en vigor en 1970.

A OHI concreta una cooperación prencipiada en primerías d'o siglo XX entre os estaus que teneban una capacidat de realizar devantamientos hidrograficos y de publicar as suyas propias cartas marinas. En 2006, a Organización Hidrografica Internacional, con seu central en Mónegue, yera formada por 77 miembros.

 Obchectivos 
Ye l'organismo coordinador d'os Servicios Hidrograficos oficialment acreditaus por os suyos respectives gubiernos y os suyos obchectivos son:
 Coordinar as actividaz d'as Oficinas Hidrograficas nacionals.
 Lograr estandardización en as publicacions cartograficas y nauticas en cheneral.
 Adoptar metodos confiables y eficients en o desarrollo de devantamientos hidrograficos.
 Promover o desarrollo d'as ciencias en o campo d'a hidrografía y d'as tecnicas emplegadas en a oceanografía fisica.

 Se veiga tamién 
 Lista d'ocians y mars d'o mundo seguntes a IHO.

Categoría:Sociedaz cheograficas
Categoría:Hidrolochía